Педагогикалық мамандықты таңдайтын түлектер саны артып келеді – Білім министрі
DATE: 13:32, 19 Қыркүйек 2020 | GMT +5
TITLE: Педагогикалық мамандықты таңдайтын түлектер саны артып келеді – Білім министрі
URL: https://kaz.inform.kz/news/pedagogikalyk-mamandykty-tandaytyn-tulekter-sany-artyp-keledi-bilim-ministri_a3696579/
META: DATE: 13:32, 19 Қыркүйек 2020 | GMT +5
TOTAL WORDS: 114
AUTHOR(S):
TEXT: «Өздеріңіз білетіндей Мемлекет басшысының тапсырмасына сәйкес педагогтардың мәртебесі туралы заң қабылданды. Заңға қатысты сын пікірлер де көп болды. Дегенмен заң аясындағы жұмыстар басталып кетті. Атап айтсақ, биылғы ҰБТ нәтижесінде педагогика мамандығын таңдаған түлектердің саны артып отыр. Сол сияқты педагог мамандықтары бойынша ҰБТ нәтижесінің орташа көрсеткіші өсті. Бұған дейін педагог мамандықтарына 50 балмен түсу мүмкін болса, биыл ол көрсеткіш 70 балды құрап отыр. Сондай-ақ, мектепті Алтын белгімен бітіріп, ұстаздық мамандықты таңдаған түлектердің де үлесі 2 есеге өсті. Бұл дегеніміз педагогика мамандығына деген қызығушылық пен сұраныстың барын көрсетеді», - деді Асхат Аймағамбетов Президенттік жастар кадрлық резерві мүшелерімен кездесу барысында. Бұған дейін хабарлағанымыздай бүгін ҚР Білім және ғылым министрі А. Аймағамбетов Президенттік жастар кадрлық резервінің мүшелерімен кездесті
